Liviu Dragnea a declarat marţi seară că s-a încercat asasinarea lui anul trecut, în aprilie.

FOTO: INQUAM PHOTOS - Octav Ganea

"S-a încercat asasinarea mea. Am avut o tentativă anul trecut. În aprilie. Au venit patru străini, au fost cazaţi la Athenee Palace, din ce mi s-a spus. Au stat trei săptămâni aici.

Am scăpat. Au ajuns în preajma mea.

Asta nu înseamnă că mi-am luat pază sau că o să-mi iau. Suntem într-un stat parţial mafiot. Statul paralel este o mafie", a declarat Liviu Dragnea, la Antena 3.

Întrebat dacă s-a cercetat această tentativă, Dragnea a răspuns afirmativ.

Totodată, întrebat dacă a aflat cine i-a plătit pe cei patru străini, liderul PSD a răspuns: "Da, dar nu pot spune asta, un om foarte celebru în lume”.

Apoi, întrebat dacă se gândește la cineva din străinătate, adică la Soros, Dragnea a spus: „Nu mă gândesc la Soros, el se gândeşte la mine. Dar nu ştiu dacă aici era treaba asta”.